Diari Oficial de la Generalitat Valenciana


Sumari del DOGV 2230, del 18-03-1994 (1994/830922)

RESOLUCIÓ de 10 de febrer de 1994 del president de l'Institut de la Mitjana i Petita Indústria de la Generalitat Valenciana (IMPIVA) per la qual es fan públiques els programes de l'Institut per a 1994.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2230

Data del DOGV
:   18-03-1994

Secció del DOGV
:   ALTRES DISPOSICIONS

Número del document
:   1994/830922


Data del document
:   10-02-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

RESOLUCIÓ de 10 de febrer de 1994, del president de l'Institut de la Mitjana i Petita Indústria de la Generalitat Valenciana (IMPIVA) per la qual es fan públiques els programes de l'institut per a 1994. [94/1712]  
D'acord amb allò disposat en l'article 6 del Decret 72/1989, de 15 de maig, del Govern Valencià pel qual s'aprova el Reglament de l'IMPIVA, modificat pel Decret 229/1993, de 23 de novembre, el Comitè de Direcció de l'IMPIVA, en la seua sessió de 10 de febrer de 1994, acordà aprovar els programes de l'institut per a 1994.  
En virtut d'allò exposat, resolc:  
Article únic  
Fer públics els programes de l'IMPIVA corresponents a l'exercici 1994, d'acord amb allò acordat pel Comitè de Direcció de l'IMPIVA de 10 de febrer de 1994.  
1. Els programes i els terminis de presentació de sol·licituds de concessió d'ajudes són els següents:  
2. Per al benefici efectiu d'allò previst en els programes enunciats, el sol·licitant haurà de justificar amb anterioritat la realització de l'activitat d'acord amb el pressupost presentat i en la forma que es detalla en el programa resolució corresponent, en el termini d'un mes comptador des de la finalització de l'activitat.  
3. No es podrà accedir al règim de programes previstos en aquesta resolució sense estar al corrent de les obligacions fiscals i amb la Seguretat Social, en els termes establerts en l'Ordre de la Conselleria d'Economia i Hisenda de 7 de gener de 1991 (DOGV núm 1477, de 5 de febrer).  
4. El termini màxim per a resoldre les sol·licituds serà de tres mesos comptadors des de la data de la seua presentació, excepte per a les ajudes contemplades en els programes del Pla Tecnològic i del Pla de Qualitat, Productivitat i Seguretat, que serà de sis mesos a comptar des de la finalització del termini de presentació de sol·licituds. Si la documentació exigida en cada programa no està completa, el termini es computarà a partir del dia de la correcta presentació d'aquella.  
Transcorregut el termini màxim per a resoldre les sol·licituds sense que haja recaigut cap resolució, s'entendrà desestimada la sol·licitud de concessió de l'ajuda.  
5. Els programes de l'IMPIVA per a 1994, estan dotats pressupostàriament de la següent forma:  
Codi Denominació línia Import  
línia  
4,01 Pla d'infraestructures productives 80.992.477  
4,02 Pla d'infraestructures productives 0.682.263.480  
4,03 Pla tecnològic 348.400.776  
4,04 Pla de formació de directius i tècnics 087.513.904  
4,05 Pla d'assessorament i millora de la gestió 718.568.391  
4,06 Pla d'internacionalització 65.322.885  
4,07 Pla de qualitat i seguretat industrial 365.096.864  
4,08 Pla de foment d'un entorn favorable a les Pimes 9.798.000  
7,01 Pla d'infraestructures productives 009.354.849  
7,02 Pla tecnològic 054.785.327  
7,03 Pla de formació de directius i tècnics 25.823.214  
7,04 Pla d'assessorament i millora de la gestió 36.248.686  
7,05 Pla de qualitat i seguretat industrial 059.054.065  
7,06 Pla d'incentius a la inversió 6.916.595.036  
La concessió de les ajudes queda subjecta en tot cas a l'existència de consignació pressupostària suficient.  
6. Les ajudes contemplades en els programes se concediran en el marc d'allò que es disposa en l'Ordre de la Conselleria d'Indústria, Comerç i Turisme de 29 de juny de 1990, (DOGV núm. 1356, de 27 de juliol de 1990), modificada per Ordre de 9 de març de 1992 (DOGV núm. 1769, de 23 d'abril de 1992) sobre concessió d'ajudes en matèria d'artesania, indústria i energia, i turisme i l'Ordre de 8 de juliol de 1992 (DOGV núm. 1841, de 7 d'agost de 1992), sobre determinades ajudes en matèria d'indústria, i altra legislació aplicable. Si la Generalitat Valenciana dicta al llarg de 1994 alguna norma que estableix modificacions a les anteriors disposicions, aquesta serà d'aplicació directa.  
7. Els expedients continguts en la descripció detallada dels programes, i també l'especificació de les condiciones d'accés, termini, lloc de presentació d'instàncies, etc., i també el muntant pressupostàriament establert en cada cas, estaran a disposició dels interessats en el Registre General de l'IMPIVA, plaça de l'Ajuntament, núm. 6, de València, i als Serveis Territorials d'Indústria i Energia d'Alacant (C/ Churruca, núm. 4) i de Castelló (C/ Manuel Segarra Ribes, núm 7) de la Conselleria d'Indústria, Comerç i Turisme.  
València, 10 de febrer de 1994.- El president de l'IMPIVA: Martín Sevilla Jiménez.